**Poštovani roditelji/skrbnici**

Upisi u prvi razred osnovne škole provode se elektroničkim putem, korištenjem **Nacionalnog informacijskog sustava upisa u osnovne škole.**

Putem poveznice <https://osnovne.e-upisi.hr/> potrebno je podnijeti prijavu za upis svoga djeteta u 1. razred osnovne škole vodeći računa o sljedećim rokovima:

* zahtjevi za redovne upise se podnose od 15. veljače do 15. ožujka 2025. godine,
* zahtjevi za redovne upise za djecu s teškoćama se podnose od 1. veljače do 15. travnja 2025. godine,
* zahtjevi za prijevremene upise se podnose od 15. veljače do 31. ožujka 2025. godine,
* zahtjevi za privremeno oslobađanje od upisa se podnose od 15. veljače do 31. ožujka 2025. godine.

**Važno!!!** Roditelji/skrbnici koji smatraju da je za njihovo dijete potrebna odgoda upisa također popunjavaju zahtjev za redovni upis, a školsko povjerenstvo će pri pregledu procijeniti da li je djetetu odgoda potrebna.

Prijavom u sustav roditeljima će biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. strani jezik, izborne predmete (katolički vjeronauk i / ili informatika), produženi boravak(u matičnoj školi) i sl. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal ili iz drugog razloga ne mogu izvršiti prijavu od kuće moraju se javiti **školi kojoj pripadaju prema upisnom području koja će prijavu za upis njihovog djeteta izvršiti umjesto njih.**

Za sve ostale informacije, termine testiranja u školi i liječničkih pregleda upućujemo roditelje da prate mrežne stranice škole kojoj dijete pripada prema upisnom području.

Unaprijed Vam zahvaljujemo i vjerujemo da će novi način upisa u osnovne škole biti na zadovoljstvo svih osoba uključenih u upisni proces.